# Milton Hatoum

Milton Hatoum (Manaus, 19 d'agost de 1952) és un escriptor, traductor i professor brasiler. Hatoum és considerat un dels grans escriptors vius del Brasil.
Hatoum és descendent d'una família libanesa. Va ser professor de literatura a la Universitat Federal d'Amazones (UFAM) i a la Universitat de Califórnia a Berkeley. Amb les seves novel·les ha guanyat tres Premis Jabuti i un Premi Portugal de Literatura. La seva obra ha sigut traduïda a diversos idiomes.
L'autor és conegut per barrejar experiències i records personals amb el context sociocultural de l'Amazònia i de l'Orient Pròxim. També ha criticat el règim militar brasiler.

## Biografia
### Primers anys

Milton Hatoum va néixer a la ciutat de Manaus, en l'estat de l'Amazones. Després de cursar els estudis secundaris a Brasília, Hatoum es va mudar a São Paulo. Tres anys després, va ingressar en la Universitat de São Paulo, per cursar Arquitectura i Urbanisme. En aquella època va patir la repressió de la policia política de la dictadura pels seus vincles amb el sindicat d'estudiants.
El 1978, va començar a impartir classes d'Història de l'Arquitectura en la Universitat de Taubaté. Un any i mig després va rebre una beca d'estudis que el va dur a Portugal i Espanya. També va residir a Barcelona i a París, on va fer un postgrau a la Sorbonne-Nouvelle.

### Carrera com escriptor

Després de concloure els seus estudis superiors, Milton va retornar a Manaus, on va passar a donar classes de llengua i literatura francesa en la Universitat Federal de l'Amazones. En aquella etapa va publicar la primera novel·la, Relato de um Certo Oriente, editada quan tenia 37 anys.
Es va titular doctor en Teoria de la Literatura en la USP el 1998. Onze anys després de la publicació de la primera novel·la, Milton llança Dois Irmãos. Entre l'edició d'un i l'altre, va escriure diversos contes en diaris i revistes brasileres i de l'exterior.
Hatoum va aconseguir el Premi Jabuti amb les dues primeres novel·les, fita que va repetir amb la tercera, Cinzas do Norte. Aquesta va rebre també l'APCA, el Bravo i el Premi Telecom, a Portugal. La ratxa, però, es va trencar amb la quarta, ja que Órfãos do Eldorado va resultar la segona classificada.
El 2009, el brasiler va llançar el llibre de contes A cidade ilhada. Es tracta d'un recull de 14 històries curtes, algunes inèdites i d'altres que ja havien estat publicades en revistes i diaris.
L'últim treball de Milton Hatoum fins ara és la trilogia O Lugar Mais Sombrio. Els dos primers volums (A Noite da Espera i Pontos de Fuga) van ser publicats el 2017 i el 2019, respectivament. L'edició de la tercera i última part estava prevista per al 2023, però s'ha anat ajornant.
Des del primer text, Milton Hatoum ha gaudit d'un gran reconeixement per part de la crítica i també dels lectors nacionals i estrangers. Tant Relato de um Certo Oriente com Órfãos do Eldorado han estat considerats "obres mestres" pels crítics literarirs. Milton va ser batejat per la premsa com el «col·leccionista de premis», epítet que va l'autor va rebutjar dient que ell «no escrivia per a guanyar trofeus».

## Obra publicada
### Novel·les

* Relato de um Certo Oriente, 1989.
* Dois Irmãos, 2000.
* Cinzas do Norte, 2005.
* Órfãos do Eldorado, 2008.
* A Noite da Espera, 2017.
* Pontos de Fuga, 2019.

### Contes

* A cidade ilhada, 2009.

### Traduccions

* Schwob, Marcel. A cruzada das crianças (La croisade des enfants), 1998
* Flaubert, Gustave. Um coração simples (Trois contes), 2004.
* Said, Edward. Representações do intelectual (Representations of the intellectual), 2005.
* Sand, George. Esperidião (Spiridion), 2005

### Adaptacions

Diversos llibres de Hatoum han sigut adaptades al cinema. És el cas de Relato de um Certo Oriente (Marcelo Gomes, 2022), Órfãos do Eldorado (Guilherme Coelho, 2015) i Dois Irmãos. Aquesta última també s'havia estrenat en el teatre i en format de minisèrie per la TV Globo, sota la direcció de Luiz Fernando Carvalho i amb l'actor Cauã Reymond interpretant el paper dels germans bessons protagonistes.

## Reconeixements

A més dels premis que han rebut els seus llibres, Milton Hatoum va ser condecorat l'any 2008 amb l'Orde del Mèrit Cultural, atorgat pel Govern del Brasil.

## Referències

* 1 2 3 Amorim, Roberto «Ler Milton Hatoum é sentir a força da literatura». Tudo na hora, 11-03-2008.
* ↑ «Milton Hatoum» (en anglès). Words Without Borders. Arxivat de l'original el 2022-07-03. [Consulta: 13 juliol 2022].
* ↑ Gandini, Arthur. «Milton Hatoum fala sobre literatura e cinema em encontro com o público da Mostra» (en portuguès brasiler). Instituto da Cultura Árabe, 16-08-2015. Arxivat de l'original el 2022-07-13. [Consulta: 13 juliol 2022].
* 1 2 Ramezá Hanania, Aida. «Entrevista – Milton Hatoum» (en portuguès brasiler), 05-11-1993. Arxivat de l'original el 2020-05-06. [Consulta: 14 març 2009].
* ↑ Maciel, Nahima. «Novo romance de Milton Hatoum tem Brasília como cenário» (en portuguès brasiler). Correio Braziliense, 21-10-2017. Arxivat de l'original el 2022-07-13. [Consulta: 13 juliol 2022].
* ↑ Bourscheid Pereira, Marcos Douglas «IMAGENS E MEMÓRIAS DA DITADURA EM PONTOS DE FUGA: HATOUM PENSANDO O PASSADO E O ATUAL DESASTRE POLÍTICO BRASILEIRO». Revista de Literatura, História e Memória, 16, 28, 22-12-2020, pàg. 171–190. Arxivat de l'original el 2021-01-01. DOI: 10.48075/rlhm.v16i28.25480. ISSN: 1983-1498 [Consulta: 13 juliol 2022].
* ↑ «ESCRITOR MILTON HATOUM COMENTA OBRAS E PASSAGEM PELA UNIVERSIDADE» (en portuguès brasiler). Universidade de Taubaté, 24-03-2015. Arxivat de l'original el 2021-02-24. [Consulta: 12 novembre 2015].
* ↑ Batista Borges, Werner Vilaça. A modernidade em relato de um certo oriente, dois irmãos e cinzas do norte. (tesi) (en portuguès). Universidade Federal do Amazonas, 2014-01-07. Arxivat 2024-05-20 a Wayback Machine.
* ↑ «Milton Hatoum» (en portuguès brasiler). Enciclopédia Itaú Cultural. Arxivat de l'original el 2020-02-16. [Consulta: 14 març 2009].
* 1 2 Kürten Fenske, Elfi. «Milton Hatoum – o arquiteto da memória» (en portuguès brasiler). Templo Cultural Delfos, 29-05-2014. Arxivat de l'original el 2022-05-27. [Consulta: 13 juliol 2022].
* ↑ «Busca: Milton Hatoum» (en portuguès). Prêmio Jabuti. Arxivat de l'original el 2022-07-13. [Consulta: 13 juliol 2022].
* ↑ «Literatura: Milton Hatoum vence prémio Portugal Telecom com "Cinzas do Norte"» (en portuguès de Portugal). Público (pt). Arxivat de l'original el 2022-07-13. [Consulta: 13 juliol 2022].
* ↑ Turrer, Rodrigo. «Mente Aberta - NOTÍCIAS - Milton Hatoum lança seus contos em A cidade ilhada» (en portuguès brasiler). Mente aberta. Época, 19-02-2009. Arxivat de l'original el 2022-07-13. [Consulta: 13 juliol 2022].
* ↑ «O futuro da literatura é o seu passado, afirma Milton Hatoum» (en portuguès brasiler). Universidade Federal de Minas Gerais, 29-01-2021. Arxivat de l'original el 2022-07-13. [Consulta: 13 juliol 2022].
* ↑ Fonseca, Rodrigo. «Pilar da literatura amazónica, Milton Hatoum reforça a sua prosa com o cinema em ‘O Rio do Desejo’» (en portuguès). C7nema, 23-03-2023. Arxivat de l'original el 2023-07-24. [Consulta: 24 juliol 2023].
* ↑ Barros, Rubem. «Milton Hatoum fala da importância de Graciliano Ramos» (en portuguès brasiler). Revista Educação, 02-08-2024. [Consulta: 4 setembre 2024].
* ↑ Ventura, Mauro «O escritor que coleciona prêmios». O Globo, 03-09-2006.
* ↑ Romagnolli, Luciana. «Milton Hatoum no cinema» (en portuguès brasiler). O Tempo, 08-03-2011. Arxivat de l'original el 2024-05-20. [Consulta: 13 juliol 2022].
* ↑ «Dois Irmãos vale cada segundo» (en portuguès brasiler). Telepadi, 06-01-2017. Arxivat de l'original el 2017-08-05. [Consulta: 3 abril 2017].
* ↑ Andery, Rafael. «Milton Hatoum Lança Livro e Ganha Adaptações no Cinema, TV e HQ» (en portuguès brasiler). Serafina. Folha de S.Paulo, 29-03-2015. Arxivat de l'original el 2022-07-13. [Consulta: 13 juliol 2022].

## Bibliografia complementària

* Barreto, Francismar; Pires, Maria Isabel; Pires, Mônica; Simões, Sara «Entrevista com Milton Hatoum» (en portuguès). Estudos de Literatura Brasileira Contemporânea, 28, 2006, pàg. 141–147. ISSN: 2316-4018.
* Koleff, Miguel. La devastación del Amazonas en la narrativa de Milton Hatoum: Una reflexión eco-crítica (tesi) (en castellà-ar). Universidad Nacional de Córdoba.
* Pellegrini, Tania «Milton Hatoum e o regionalismo revisitado». Luso-Brazilian Review, 41, 1, 2004, pàg. 121–138. ISSN: 1548-9957.

## Enllaços externs

* Hatoum, Milton. «Viaje sin fin» (en castellà). Literal Magazine, 08-04-2012. [Consulta: 13 juliol 2022].
* Bottini, Ernesto. «El tiempo y el río: El escritor brasileño Milton Hatoum visita España y presenta su obra» (en castellà). Escuela de Letras, 26-09-2010. Arxivat de l'original el 2010-09-26. [Consulta: 13 juliol 2022].